Ikla

Ikla (igauņu: Ikla) ir ciems Igaunijas sauszemes teritorijas galējos dienvidrietumos, Pērnavas apriņķa Hēdemēstes pagastā. Apdzīvotā vieta atrodas pie autoceļa E67. Ciems atrodas pie pašas Latvijas—Igaunijas robežas, otrpus robežai — Latvijas pilsēta Ainaži. Vēsture Pirmās rakstiskās liecības par Iklu no 1624. gada, nosaukums, iespējams, cēlies no Ikšķiļu (Uexküll) dzimtas vārda. Līdz Latvijas—Igaunijas robežas līguma noslēgšanai tā ietilpa Salacgrīvas draudzes novadā, vēlāk Ainažu miesta sastāvā, pēc tam tā kļuva par atsevišķu apdzīvotu vietu. No 1925. līdz 1975. gadam caur Iklu veda šaursliežu dzelzceļš. No 1990. līdz 2004. gadam, kad Latvija un Igaunija kļuva par Eiropas Savienības dalībvalstīm, tur darbojās muitas kontroles punkts Ainaži—Ikla. Pēc 2020. gada datiem Iklā dzīvo 138 cilvēki. Atsauces Ārējās saites Vikikrātuvē par šo tēmu ir pieejami multivides faili. Skatīt: Ikla.